Risto Tuomikoski

Risto Kalevi Tuomikoski (24. tammikuuta 1911 Joensuu – 24. syyskuuta 1989 Helsinki) oli suomalainen kasvi-, hyönteis- ja kielitieteilijä ja professori.Suomalaiset sammaltutkijat – Risto Tuomikoski. Luonnontieteellinen keskusmuseo. luomus.fi

Tuomikoski valmistui filosofian kandidaatiksi Helsingin yliopistosta 1936 ja väitteli 1942. Hän oli yliopiston kasvitieteen apulaisprofessori 1948–1961 ja biologisten taksonomian henkilökohtainen ylimääräinen professori 1961–1974. Hän teki tutkimusmatkoja Yhdysvaltoihin ja Kanadaan 1947 ja Newfoundlandiin 1949.Otavan iso tietosanakirja, osa 9, p. 136. Otava 1966.

Tuomikoski aloitti hyönteistutkijana, ja hän oli kaksisiipisten hyönteisten tutkijana Suomessa uranuurtaja, mutta 1930-luvun lopulla hän suuntautui kasvitieteeseen ja väitteli Itä-Suomen korpien kasvillisuudesta. Kiinnostus kieleen johdatti hänet jatkosodan aikana puolustusvoimien salakoodien asiantuntijaksi. Hän kirjoitti kielitieteellisiä artikkeleita Virittäjään ja tuli erityisesti huomatuksi alalla vuodesta 1969, jolloin hänen artikkelinsa ”Lauseiden ja virkkeiden terminologiasta” ja ”Asemoilmaustemme luokittelusta” ilmestyivät.Itkonen, Terho: R. Tuomikoski 75-vuotias. Virittäjä 1986.

Tuomikosken muistoksi on perustettu Professori Risto Tuomikosken biologisen taksonomian rahasto, joka on vuodesta 1995 myöntänyt palkinnon merkittävästä sienten, sammalten, hämähäkkien tai hyönteisten taksonomiaa koskevasta tutkimuksesta.Vanamo, Historia. Itsenäiset nimikkorahastot. Helsingin yliopisto. Tuomikoski oli Vanamo-seuran puheenjohtaja vuosina 1960–1966.Hallituksen jäsenet kautta aikojen.  Vanamo.

Lähteet

Luokka:Suomalaiset kasvitieteilijät
Luokka:Suomalaiset entomologit
Luokka:Helsingin yliopiston professorit
Luokka:Vuonna 1911 syntyneet
Luokka:Vuonna 1989 kuolleet
Luokka:Suomalaiset professorit